sl hu en hu hu hu hu en en hu en hu hu hu hu en hu hu id hu hu hu hu hu hu hu hu hu hu hu hu hu hu en hu id hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
Alienoid - Kritika - Puliwood
| 2022 szeptember 21. 14:00
Sosem lehet elég felkészültnek lenni egy idegeninvázióra. Főleg, ha a dél-koreaiak csinálnak belőle filmet.
A dél-koreai filmgyártás színvonaláról már korábban ódákat zengtek a kritikusok és a távol-keleti kultúrák iránt érdeklődők, de az utóbbi egy-két évnek különösen sokat köszönhetünk azért, hogy a szélesebb közönség is megismerhette és belekóstolhatott az ország filmnyelvébe (Élősködők, Squid Game, Minden, mindenhol, mindenkor). Ennek ellenére arról mégsem beszél senki, hogy szeptemberben debütált a mozikban Dél-Korea legdrágább filmje (átváltva kb. 24 millió dollárból készült), az Alienoid, ami bár nem veszi fel a versenyt minőségben az előbb felsoroltakkal, vagy a hollywoodi blockbusterekkel költségvetésben, néhány bekezdésnyi beszámolót mindenképp megérdemel.
Az Alienoid már alapkoncepciójában felkelti az ember figyelmét: egy számunkra ismeretlen földönkívüli civilizáció arra használja fel az emberiséget, hogy a népük börtönre ítéltjeit bennünk tartsák fogva. Minderről a Föld lakossága persze mit sem tud, de nem maradhat örökké titokban, főleg, ha egy fogva tartásért felelős android (Kim Woo-bin) örökbe fogad egy embergyereket (Choi Yu-ri) és ráadásul egy fogoly is megszökik…
Amennyire egyszerűnek tűnhet a szinopszis alapján az Alienoid bizarr története, annál nagyobbat csavart a műfajban már tapasztalt Choi Dong-hoon rendező (Jeon Woo-chi: The Taoist Wizard, Tazza: The High Rollers) rajta. Azontúl, hogy nyomon követjük az események napjainkra gyakorolt hatását és következményeit, melyek valóban az alapkonfliktust hivatottak kibontani, betekintést nyerünk az 1300-as évek végi Dél-Koreába egy harcos (Ryu Jun-yeol) szemszögéből, ahol már akkor jelen volt az idegen megszállás. A történet az elejétől a végéig cikázik az idősíkok között, egy percre sincs megállás, a végére mégis kifullad, mert a szintén eposzokba illő Minden, mindenhol, mindenkor című koreai filmmel ellentétben itt nem olyan izmos a történet, és a mondanivaló mélysége sem élvez különösebb prioritást.
Az Alienoid készítőinek viszont nem állt szándékukban a Danielsekhez hasonlóan filozofálgatni, ezért felesleges számon kérni a koreai filmekben fellelhető gondolatiság hiányát, mert ettől még lehet egy film látványos, eredeti és szórakoztató. Choi Dong-hoon filmje többé-kevésbé meg is felel ezeknek az elvárásoknak, de látszik rajta, hogy a fókusz itt a grandiózusságon volt. Mindent össze akartak kötni mindennel, mindennek hatása volt mindenre, ugyanakkor mégis komolyan vehetetlennek hatott az összkép, ami a film abszurd hangulatteremtéséből és a túlzsúfolt narratívából fakadt. Az Alienoid ugyanis vicces. Nem kicsit, nagyon. Az már a nézőre van bízva, hogy a több sebből vérző alapgondolat, vagy a spontaneitása miatt, mindenesetre mindkét szempontban van valami. Hogy mitől spontán? Például azért, mert ebben a világban teljesen természetes, hogy bizonyos karaktereket Kutyaszarnak és Twin Peaksnek hívnak, előszeretettel parodizálja ki a koreai mitológiát, és emellett egyszerre kápráztatja el a nézőt szemet gyönyörködtető látványvilágával, majd csorbít azon igénytelenebb CGI-munkáival. (Az utóbbi talán nem annyira szándékos.)
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Furcsa egyvelegre sikeredett az Alienoid, ami egyrészt hangulatában határozottan eltér a megszokott hollywoodi blockbuster-fősodortól, másrészt viszont pont ebből merítve akar úgy univerzumot építeni, hogy egy cliffhangernek köszönhetően a tervek szerint hamarosan érkezik a második rész (valószínűleg már az is elkészült, csak a hossza miatt kettészedték). Várjuk? Fenntartásokkal, de igen!
Jöhet még több film, sorozat, könyv, képregény? Katt ide!
Aki szereti a dél-koreai filmeket.
Aki kíváncsi egy nem szokványos akciófilmre.
Aki fogékony az abszurd humorra.
Aki egy mély mondanivalóval rendelkező dél-korai filmre vágyik.
Aki egy minden ízében látványos akciófilmre számít.
Aki nem szereti, ha egy film ellaposodik a végére.
Címkék: #alienoid #akciófilm #sci-fi #dél-korea #blockbuster
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.